CELEX: 62005FO0011(01)
Language: ro
Date: 2009-11-18 00:00:00
Title: Ordonanța Tribunalului Funcției Publice (camera a treia) din data de 18 noiembrie 2009.#Olivier Chassagne împotriva Comisiei Comunităților Europene.#Funcție publică - Lipsa necesității de a se pronunța.#Cauza F-11/05 RENV.

ORDONANȚA TRIBUNALULUI FUNCȚIEI PUBLICE
      (Camera a treia)
      18 noiembrie 2009 
      Cauza F‑11/05 RENV
      Olivier Chassagne
      împotriva
      Comisiei Comunităților Europene 
      „Funcție publică – Trimitere spre rejudecare Tribunalului după anulare – Nepronunțare asupra fondului”
      Obiectul: Acțiune formulată în temeiul articolelor 236 CE și 152 EA de domnul Chassagne și înregistrată cu numărul F‑11/05. Prin Ordonanța
         din 29 iunie 2006, Chassagne/Comisia (F‑11/05, RecFP, p. I‑A‑1-65 și II‑A‑1‑241), Tribunalul Funcției Publice a respins ca
         vădit inadmisibilă acțiunea reclamantului. Prin Hotărârea, pronunțată în recurs, din 19 septembrie 2008, Chassagne/Comisia
         (T‑253/06 P, nepublicată încă în Repertoriu), Tribunalul de Primă Instanță a anulat Ordonanța din 29 iunie 2006, Chassagne/Comisia,
         citată anterior, și a trimis cauza spre rejudecare Tribunalului Funcției Publice
      
      Decizia: Constată că nu este necesar să se pronunțe asupra fondului în cauza F‑11/05 RENV, Chassagne/Comisia, care este radiată din
         registrul Tribunalului. Obligă Comisia la plata cheltuielilor de judecată efectuate de reclamant până la momentul pronunțării
         Hotărârii Tribunalului de Primă Instanță din 19 septembrie 2008. Fiecare parte suportă propriile cheltuieli de judecată efectuate
         după momentul pronunțării acestei hotărâri.
      
      Sumarul ordonanței
      Procedură – Inacțiune din partea reclamantului – Acțiune rămasă fără obiect – Nepronunțare asupra fondului
      (Regulamentul de procedură al Tribunalului Funcției Publice, art. 75)
      În interesul unei bune administrări a justiției, având în vedere inacțiunea persistentă a unui reclamant, Tribunalul Funcției
         Publice trebuie să constate din oficiu, în conformitate cu articolul 75 din regulamentul său de procedură, că o acțiune a
         rămas fără obiect și că nu mai este necesar să se pronunțe asupra fondului.
      
      (a se vedea punctul 28)
      Trimitere la:
      Tribunalul de Primă Instanță: 20 iunie 2008, Leclercq/Comisia, T‑299/06, nepublicată în Repertoriu